
DE 


PNEUMONIA. 


AUCTORE  A.  G AFFER. 


Cum  e  legibus  in  hac  alma  Academia  nostra  in¬ 
stitutis  de  iis,  qui  in  numerum  Medicinae  Docto¬ 
rum  cooptari  expectant,  mihi  in  praesens  proposi¬ 
tum  sit  de  Pneumonia  et  ejus  medendi  ratione  dis¬ 
serere,  imprimis  qui  mea  legant  monitos  velim,  me 
omnes  disquisitiones  (ut  eo  verbo  utar),  theoreti- 
cas  de  industria  praetermisisse ;  nec  tamen  ideo, 
quod  eas  pro  inutilibus  habeo,  nec  quod  nullis  par¬ 
tibus  ipse  faveo  ;  quoniam,  quam  difficile  factu  est 
quemlibet  animadvertere  ea,  quae  in  rerum  scien¬ 
tia  et  experientia  oculis  subjiciuntur,  nec,  quae 
animadversa  sunt,  cum  aliqua  sententia  sua  simul 
non  conjungere  ;  hoc  quoque  apparet  a  diseeptati- 

onibus  eorum  de  re  medica  scriptorum,  qui  praeju¬ 
dicio  se  praecipue  vacare  professi  sunt. 

Sed  hoc  re  me  movet  ut  eum  teneam  cursum 
quod  cum  alii  alia  sentiunt  de  phlegmonae  natura, 
et  omnia,  quae  in  ea  videntur,  congeries  opinionum 
a  quovis  conceptarum  plane  explicare  vix  potest, 
supervacanei  laboris  opus  aggressurus  visus  sum,  si 
aperire  conarer  agendi  modum,  vel  causarum, 
quae  aut  antecedunt  aut  proxime  excitant  morbum, 
vel  remediorum,  quibus  ei  obviam  iri  expedit,  ipso 
etiam  explicationis  principio,  scilicet  natura  phleg¬ 
monae,  dubio,  et  argumentis  adversis  undique  pe¬ 
tito. 


DE  PNEUMONIAE  DEFINITIONE  ET 
SPECIEBUS. 

Illustrissimus  Cullen  Pneumoniam  in  Phlegma- 
siae  genere  undecimo  posuit,  eamque  inde  ita  de¬ 
finiit — “  Pyrexia,  dolor  in  quadam  thoracis  parte, 
dyspnoea,  tussis.” 

Eam  porro  in  duas  species  dividit,  nempe  Peri- 
pneumoniam  et  Pleuritidem,  quorum  nominum 
illud  indidit  inflammationi  ei,  quae  pulmonis 
materiam  cellulosam  corripit,  hoc  ei,  quae  in 
pleura  est. 

'  -  . -  ■  •  u  ■  .  .  y 

Existimatum  est  dolorem  in  priore  semper  ob¬ 
tusum  esse,  nec  nisi  difficillime  spiritum  respirare 
posse  ;  contra  quod  dolorem  in  posteriore  esse  ac- 
cutum  ;  quae  ergo  signa  Cullen  pro  indiciis  prae¬ 
cipuis,  quibus  hae  species  inter  se  dignoscerentur, 
selegit.  Haec  tamen  manifestum  est  eum  ita  sta¬ 
tuisse  adductum  magis  illis  rebus,  quas  alii  viderant, 
quam  quae  ipse  expertus  erat;  namque  in  libro, 
quem  de  medicina  practica  scripsit,  putare  videtur 
nec  haec  nec  quaevis  alia  indicia  ad  hos  morbos 
plane  distinguendos  sufficere ;  nec  obscure  docet 
inflammationem  in  materia  cellulosa  pulmonis  nun¬ 
quam  oriri,  sed  eam  denique  attingere  a  pleura 
tanquam  prima  sede  profectam  ;  cum,  aliis  auctori¬ 
bus,  non  dubitandum  est  quin  inflammatio  ejus¬ 
modi  aliquando  fiat.  Praeterea  credibile  potest 

esse  nemini,  cui  perlecta  est  epistola  vigesima  libri 
“  de  sedibus  et  causis  morborum”  a  Morgagni 
confecti,  vel  notas,  quibus  fidem  habere  fere  prae¬ 
cipimur  in  his  morbis  definiendis  ad  id  satis  valere, 
vel  quaecunque  alia  valere  posse.  Nec  tamen  gra¬ 
viter  ferendum  aut  quod  res  ita  est  in  his  et  multis 
aliis  speciebus,  in  quas  hic  morbus  a  quibusdam  di¬ 
vidi  solet,  aut  quod  diagnosis  inter  carditidem  et 
pneumoniam  perquam  difficilis  et  incerta  est,  cum 
hae  divisiones  in  usum  quotidianum  nihil  confer¬ 
unt  et  quotiescunque  observentur,  animo  ita  in  sys¬ 
tematis  vinculis  constricto,  nihil  aliud  efficiunt, 
(ut  mihi  quidem  videtur),  quam  rem  ipsam  contur¬ 
bant,  quoniam  in  omni  hujusmodi  casu  ratio  me¬ 
dendi  plerumque  eadem  est.  Quantumcunque 
vero  inter  se  discrepent  medicorum  sententiae  de 
hoc,  num  diagnosis  inter  species,  de  quibus  supra 
memoratum  est,  fieri  potest,  omnibus  tamen  con¬ 
veniet  pneumoniae  definitionem,  quae  a  Cullen 
prolata  est,  hunc  morbum  ab  aliis  similibus  ple¬ 
rumque  satis  distincte  sejungere,  quod  in  quibus¬ 
dam  exemplis  nulla  definitione  una  consequi  licet. 

De  morbis,  quos  verendum  est  ne  cum  hoc  con¬ 
fundamus,  postea  mihi  dicendum  erit* 


DE  NOTIS  PNEUMONIAE. 


Pneumonia  plerumque  incipit  a  rigoribus,  cum 
dolore  in  thorace  posito,  respiratione  difficile,  et  pul¬ 
su  duro,  valido,  frequenti.  Aliquando  autem  ejus 
impetus  multi  magis  ambiguus  est,  dolore  in  thorace 
ita  levi  existente,  ut  medici  animadversionem  effu¬ 
giat,  signisque,  quae  febrem  denotant,  prout  in 
febre  continua  aegrum  invadentibus ;  unde  fit  ut 
primo  esse  febris  ipsa  falso  putari  possit. 

Quamvis  indicia,  e  quibus  definitio  conflata  est, 
fere  adsunt,  singula  tamen  in  singulis  aegris  vi  et 
aliis  rebus  circumstantibus  differunt.  Ex  his  dys¬ 
pnoea,  ut  maxime,  una  cum  morbo  exorto  apparet, 
quo  progresso  semper  plus  minus  gravis  fit ;  aegro 
inhalente  molestior  est  et  saepe  pro  diversis  corporis 
positionibus  variatur ;  nunc  vehementius  urget 


6 


DISPUTATIO  MEDICA 


cum  aeger  in  latus  affectum  incumbit,  nunc  e  con¬ 
trario  res  evadit ;  aliquando  non  nisi  supinus  aeger 
cubare  potest,  et  humeris  tollendis  plerumque  mul¬ 
tum  levatur  5  alias  solum  corpore  erecto  lenitur. 

Respiratio  brevis  est  et  crebra,  si  dolor  acer  sit j 
sin  obtusus,  vel  omnino  absens,  vel  impeditur,  et  la¬ 
boriose  degitur  cum  angore  et  ponderis  praecordia 
prementis  sensu. 

Dolor  fere  in  certo  aliquo  loco  permanet,  sed  in¬ 
terdum  thoracem  variis  itineribus  permeat. 

Plerumque  sentitur  ad  costam  sextam  vel  septi¬ 
mam,  nunc  ad  dextrum,  nunc  ad  sinistrum  latus, 
nec  aliqua  quidem  thoracis  pars  est  quam  singulam 
in  singulis  aegris  non  corripit.  Putarunt  aliqui 
saepius  dextrum  quam  sinistrum  latus  dolore,  sed 
haec  opinio  experimentia  fulciri  non  videtur.  In 
quibusdam  aegris  plurimum  valet  corporis  positio 
ad  augendum,  tum  dolorem,  tum  dyspnoeam. 
Dolor  saepe  acer  est,  et  plena  inspiratione  magis 

excitatur;  aliquando  obtusus  cum  ponderis  sensu 
potius  quam  doloris ;  nonnunquam  aeger  eo  caret 
nisi  cum  in  alterutrum  latus  incumbens  spiritum 
valde  inhalat  vel  tussit  y  est  ubi  denique,  (quod 
rarius  fit)  is  omnino  abest,  qua  in  re  aliis  signis 
tantum  morbus  deprehendi  potest. 

>  1 

Hunc  morbum  tussis  fere  semper  comitatur, 
quae,  si  dolor  acer  sit,  aegrum  multum  solicitat ; 
excreatio  aliquando  omnino  nulla  est,  plerumque 
autem  tussem  ab  initio  prosequitur,  vel  huic  aliisque 
invaletudinis  notis  proximo  intervallo  accedit ;  id, 
quod  excreatur,  primo  tenue  est,  vigente  morbo 
spissum  fit ;  nequaquam  uno  colore  est,  et  inter¬ 
dum  sanguine  intertinctum. 

Pulsus  primo  durus,  validus,  et  frequens  est,  et, 
quamvis  principio  motu  non  incitatiore  solito  ur¬ 
geatur,  sanguinis  emissione  acceleratur.*  Eum 


*  Quod  hoc  proximo  anno  perspectum  est  in  aegro  pneu¬ 
monia  laborante,  qui  apud  Valetudinarium  Edinense  de- 

porro  diversum  esse  in  diverso  corporis  latere,  qui 
de  re  medica  scripserunt,  saepe  annotarunt.  Prae¬ 
ter  ea  signa,  de  quibus  jam  dicta  sunt,  omnibus 
illis,  quae  in  Synocha  videntur,  hic  quoque  morbus 
obnoxius  est.  Caput  graviter  dolet,  facies  rubore 
suffunditur ;  cutis  calida  est  et  arida ;  sitis  mul¬ 
tum  accenditur  ;  lingua  sicca  est,  scabra,  alba ; 
urina  redditur,  vel  limpida  et  copiosa,  vel  multum 
colorata  et  parca  ;  alvus  plerumque  vel  astringitur 
vel  laxatur ;  et  raro  munere  suo  aequabiliter  fun¬ 
gitur  ;  delirium  vix  unquam  adjungitur. 

DE  DIAGNOSIS. 

Quamvis  quaedam  signa  sunt  multis  morbis  cum 
pneumonia  communia,  quotiescunque  tamen  py- 
rexia,  dolor  thoracis,  et  dyspnoea  adsunt,  vix  dubi- 


cumbebat.  Ei  pulsus,  cum  primo  non  frequentiores  essent 
quam  sano  fuerant,  postquam  ad  viginti  octo  unciae  sangui¬ 
nis  detractae  essent  centum  numerati  sunt,  et  pleni,  validi- 
que  manserunt. 

tandum  est  quin  pneumoniam  ostendant ;  eam  ni¬ 
hilominus  Hysteria  *,  ut  infra  illustratur,  interdum 
accuratissime  imitatur.  Morbi  quoque  alii  sunt,  qui, 
cum  hujus  speciem  prae  se  ferant,  iidem  revera  es¬ 
se  'videri  possunt ;  quales  sunt  imprimis.  Pleuri¬ 
tis  spuria,  (inflammatio  videlicet  musculorum  in- 


*  Virgo  annos  duos  et  viginti  nata  in  dextro  thorace  con¬ 
cepit  dolorem,  qui  plena  inspiratione  et  tussi  augebatur ;  pul¬ 
suum  numerus  erat  centum  triginta  octo,  paululum  excrea- 
tum ;  caloris  gradus  centesimus,  lingua  alba ;  respiratio  mul¬ 
to  frequentior  solito,  nec  foemina  in  dextrum  latus  incum¬ 
bere  poterat ;  dolor  primo  in  lumbis  sedem  babuit,  deinde 
ad  humerum,  posteaque  ad  dextrum  hypochondrium  se  re¬ 
movit.  Levamen  aliquod  attulit  copiosa  detractio  sanguinis, 
cujus  quiescentis  superficiei  crusta  alba  abducta  est ;  sed 
Dr  Graham,  qui  eam  curabat,  veram  morbi  naturam  suspi¬ 
catus  ex  eo  quod  corporis  partes  invicem  plures  invaserat, 
haustum  ex  aethere  et  tinctura  opii  compositum  adhibuit ; 
quo  facto,  dolor  statim  cessavit,  sed  post  breve  spatium  re¬ 
vertit,  et  iterum  ab  eodem  remedio  depulsus  est,  et  denique 
a  medicina  cathartica,  antispasmodica,  et  tonica  foemina  om¬ 
nino  sanata  est. 

tercostalium),  et  Hepatitis.  In  illa  vero  pyrexia 
vel  abest,  vel  multo  mitior  est  quam  pro  dolore  ve¬ 
risimile  videretur,  et  dolor  ipse  multum  ingraves¬ 
cit,  tum  pressura  partis  ejus  cui  insidet,  tum  con¬ 
tractione  musculorum  inflammatorum  j  quae  in 
pneumonia  longe  aliter  sunt,  nisi  haec  una  cum  illa 
existit. 

In  Hepatitide,  contra,  pressura  Hypochondrii 
dextri  fere  semper  crescit  dolor,  qui  et  summum 
humerum,  et  regionem  sub  scapula  sitam  simul 
affligit  j  et  visceris  morbi  laborantis  munia  male 
procedunt ;  sed  aliquando  inflammationes  visce¬ 
rum,  quae  in  thorace  quoque  in  superiore  abdomi¬ 
nis  parte  insunt,  adeo  miscentur,  ut,  utrum  horum 
magis  aegrotet,  discerni  nequeat. 

Cavendum  quoque  est,  ne  pneumonia,  quae 
symptomatica  est,  pro  idiopathica  accipiatur,  qui 
quidem  error,  ut  perniciosus,  ne  dicam  lethalis  es¬ 
set,  ita  aliquando  non  facile  evitatur.  Ad  haec, 
pneumonia  cum  Typho  saepe  conjungitur,  quae 

morbi  forma  composita,  ut  a  simplici  distinguatur, 
exacta  diligentia  et  inquisitione  opus  est. 

Pneumoniae  symptomaticae  duo  genera  sunt, 
quorum  unum  (Pleuritis  bliosa)  a  bilis  irritatione 
in  canali  alimentario  facta ;  alterum  (Pleuritis 
verminosa)  a  vermibus  intestinis  nascitur.  Utro¬ 
que  signa  interdum  eminent,  quae  in  pneumonia  vi¬ 
dentur  ;  sed,  cum  pneumonici  vermes  in  intestinis 
gigni  antea  solitum  sit,  vel  corporis  is  status  sit, 
qui  ita  affectus,  id  praecipue  prospiciendum  est 
ne,  huic  morbo,  cujus  in  vermibus  expellendis  pro¬ 
prium  et  unum  remedium  sit,  eodem  modo,  quo 
ille,  consulatur.  Quod  si  aegro  frequenter  conti¬ 
git  bilis  exsudatione  tentari,  vel  eum  jam  nunc  id 
pati  ex  signis  fide  dignis  judicare  liceat,  medicum 
oportet  cavere  ne  pneumonia  symptomatica  sit ;  et 
si  ita  sit,  ad  medicamina  emetica  et  cathartica,  tan- 
quam  optimam  curationis  rationem,  confugere. 
Denique  in  pneumonia  cum  Typho  conjuncta, 
signa,  quae  febrem  denotant,  ea,  quae  pneumoni¬ 
am,  plerumque  antecedunt ;  vel,  si  simul  se  osten- 

dant,  vim  minorem  haec  exhibent  quam  illis  con¬ 
spectis,  putandum  esset ;  et,  si  aeger  contagioni 
obvius  fuerit,  vix  ullus  dubitandi  locus  est  quin  res 
ita  se  habeat. 

DE  PNEUMONIAE  EXITU. 

Pneumonia  finiri  potest  resolutione,  suppuratio¬ 
ne,  gangraena,  vel  effusione  seri  aut  sanguinis  in 
pulmonis  substantiam  cellulosam,  vel  prior  in  tho¬ 
racis  cavum,  quorum  hoc  factum  efficit  morbum, 

* 

qui  Hydrothorax  nominatur.  Mortem  fere  in¬ 
ferunt  omnia  haec  exitus  praeter  resolutionem. 
Huic  plerumque  adest  evacuatio  nonnulla,  et  fre¬ 
quentissime  excreatur  quoddam  subflavum  vel  al¬ 
bidum,  sanguine  saepe  interstinctum,  nec  difficul¬ 
ter  ejectum  ;  aliquando  purulentum  est,  etiam  si 
nulla  ulceratio  praecesserit,  unde,  quod  ad  puris  ori¬ 
ginem  spectat,  videtur  id  membrana  inflammata  se¬ 
cretum  esse.  Alia  resolutionis  signa,  sed  paulo  rari¬ 
ora,  hae  sunt  sudor  fluidus,  qui  a  toto  corpore  ma¬ 
nat  fluxus  sanguinis  a  naribus,  interdum  haemor- 

rhois ;  urina  rubra,  turbida  ;  et  nonnunquam  diar- 
rhaea.  Inflammatio  quoque  aliquando  ad  alias  co- 
poris  partes  transit,  verbi  causa,  ad  glandulam  paro- 
tidem,  aut  cutem.  Denique  usitatae  morbi  notae 
ut  plurimum  leviores  fiunt  priusquam  eae,  quae 
resolutionem  indicant,  ostendantur. 

Mors  cum  hunc  morbum  claudat,  ita  fere  indu¬ 
citur,  sanguine  in  cellulas  pulmonis  effuso,  et  exinde, 
eas,  quae  aeris  receptacula  propria  sunt,  explente, 
aeger  suffocatur  ;  hanc  morbi  finem  eventurum  ex 
his  signis  colligi  potest,  colore  faciei  livido,  dys¬ 
pnoea  multum  aucta,  pulsu  debili  ac  frequenti. 

Sin  morbus,  quamvis  minus  acerbus,  sine  ulla 
tamen  intermissione  diu  permaneat,  putandum  est 
accessuram  suppurationem,  (quae  die  decima  quar¬ 
ta  plerumque  contingit,)  praesertim  si  nulla  appa¬ 
ruerint  resolutionis  signa ;  supprimatur  excreatio j 
dyspnoea  mitescat,  aliis  in  melius  evadentibus, 
pulsusque  mollis  et  vibrans  fiat.  His  visis,  si 
aegrum  tentent  horroris  impetus  frequentes,  nec 

certo  ullo  tempore  accedentes,  quorum  nulla  justa 

/ 

et  manifesta  causa  existat ;  si  minuatur  vel  tolla¬ 
tur  dolor,  manente  dyspnoea,  pulsuque  moto  ple- 
niorae  et  molliore,  et  vel  tardiore  vel  incitatiore 
cursu  ;  denique  si  febris  acerbiore  vi  vespere  re¬ 
deat,  suppurationem  jam  coeptam  esse  augurare  li¬ 
cet.  Quod  si  praeterea  his  rebus  adjungantur 
tussis  sicca  et  pertinax,  respiratio  difficilis,  fre¬ 
quens,  raucumque  sonans,  et  febris  bectica,  vomi¬ 
cam  genitam  esse  jure  credamus,  quae  cum  proxi¬ 
me  sub  costis  ad  pulmonis  superficiem  sita  sit,  tu¬ 
mor  ipse  et  fluctuatio  quaedam  saepe  extrinsecus 
sentiri  possunt. 

Haec  solutio  variis  modis  mortem  affert ;  vomi¬ 
ca  modo  in  pulmonis  cellulas  dirumpitur,  quae,  si 
magna  sit,  aeger  statirn  suffocatur ;  sin  parva,  pu¬ 
ris  excreatio  et  febris  hectica  moventur,  quae  vi¬ 
res  gradatim  exinaniunt.  Modo  hoc  idem  fit  in 
thoracis  cavo,  unde  exoritur  morbus  empyema  no¬ 
minatur  ;  modo  abscessus  ab  externo  aliquo  ore 
exhauritur,  qua  in  re  larga  puris  secretio  aegrum 

vehementer  debilitare  solet.  Accidit  quoque,  (ra¬ 
rissime  tamen,)  cum  vomica  haud  ita  magna  sit, 
et  corpus  robustius,  naturam  per  se  ipsam  medici 
vice  fungi,  et  morbo  mederi,  pure  absorpto  et  in 
urinam  vel  alvum  aliquando  deducto.  Gangraena 
raro  pneumoniae  finis  est,  sed  haec  solutio  mor¬ 
bum  admodum  gravem  nonnunquam  sequitur,  nec 
signis  ullis  suis  ab  effusione  internosci  potest :  nec 
vero  eas  internosci  proderit,  cum  utraque  vitam 
aeque  ac  citissime  extinguit. 


DE  PROGNOSI. 

Quaecunque  resolutionem  indicant  pro  signis, 

\ 

secundum  morbi  exitum  praenunciantibus,  habenda 
sunt,  quae  inter  praecipue  numerare  licet  excrea- 
tionem  liberam,  et  totius  corporis  sudorem,  si  quam 
morbi  remissionem  afferre  videantur,  et  quo  ma¬ 
jorem,  eo  feliciora  sunt.  Hujusmodi  quoque  est 
eruptio  milliaria  nisi  proficiatur  a  calore,  quem 
vitae  ratio  in  hoc  morbo  praescripta  corpori  indere 
solet. 

Pyrexia  vehemens  semper  periculosa  est,  idque 
maxime  si,  remediis  aptis  adhibitis,  reprimi  neque¬ 
at.  Delirium  item  quod  in  hunc  morbum  raro  ca¬ 
dit,  ultimum  praetendit  discrimen.  Si  nihil  omni- 

.  '  ' ; 

no  vel  paululum,  idque  difficulter  excreatur ;  aut 
si  excreatio  ad  morbum  leniendum  nihil  conferat ; 
aut  ille  sine  intermissione  protrahatur  ;  et,  ut  rem 
breve  praecidam,  si  signa  resolutionis  futurae  de¬ 
sint,  et  ea  oboriantur,  quae  alius  solutionis  fidem 
faciunt,  haec  primo  argumento  sunt,  quod  morbus 
non  aliter  quam  morte  cessaturus  est. 


DE  JIS,  QUAE  VIDENTUR,  DISSECTO  CORPORE. 


Thorace  recluso,  pulmo,  qua  inflammatione  af¬ 
ficitur,  praeter  naturam  rubicundus  est,  eumque 
pervagantur  plurima  minutissima  vascula,  sanguine 
turgida,  quae  aliam  prorsus  speciem  praebent, 
quam  cum  post  mortem  sanguis  gravitate  sua  in 
imas  partes  residet ;  hoc  quoque  cum  fit,  calore 
est  omnino  atrorubco,  ut,  cum  inflammatio  mortem 

praevenerit,  nonnullis  in  locis  rubicundo  rutiloque. 
In  superficie  etiam  pleurae,  maculae  inflammationis 
fere  conspiciuntur.  Pus  colore  flavo-viridi,  ali¬ 
quando  sanguine  tinctum,  in  alterutro  pulmonum 
lobo  invenitur ;  vel  sanguis  aut  serum  per  eorum 
substantiam  diffusum ;  saepe  quoque  abcessus  multi 
per  eos  sparsi. 

Pleura  interdum  illinitur  pure,  vel  a  pulmonis 
abscessu  effuso,  vel  membrana  ipsa  secreto.  In 
pleurae  superficiem  saepissime  inducitur  lympha 
concreta,  quae  pleuras  pulmonis  et  costarum  con¬ 
glutinet  ;  quae  etiam  videntur,  quamvis  inflam¬ 
matio  tantulum  virium  habuerit,  signis  quidem 
propriis  cerni  nequiret :  effusio  etiam  seri  in  tho¬ 
racis  cavum  aliquando  videtur.  Apparent  non- 
nunquam  inflammationem  simul  passa  esse  peri¬ 
cardium  et  cor,  et  inter  haec  interfusa  aqua  vel 
lympha,  quae  posterior  partium  aliquarum  adhaesi¬ 
onem  efficit  ;  raro  ulcera  sunt  in  cordis  substantia, 
et  aliquando  polypi,  quae,  vel  in  articulo  mortis, 

vel  paulo  post  mortem  absolutam,  creantur.  Saepe 
indurantur  hepar  et  pancreas,  et  augetur  lien. 


DE  CAUSIS  PNEUMONIAE. 

Causae  antecedentes,  quae  homines  ad  hunc 
morbum  procliviores  reddunt,  haec  sunt : — largus 
usus  generosi  potus ;  exinanitiones  solitae  re¬ 
pressae  ;  constitutio  corporis  plethorica  ;  et  quae¬ 
cunque  ejusmodi  habitudinem  afferre  solent.  Sae¬ 
pius  aggreditur  mares  aetate  matura,  firmos  vege- 
tosque  ;  foeminas  item  robustiores. 

Causae,  quae  plerumque  morbum  proxime  ex¬ 
citant,  haec  sunt : — frigus  humidum  admotum 
corpori,  praesertim  sudor  profusus  ;  vapores  acres  ; 
pulvis  in  pulmonem  inhalitus  ;  et  qualiscun¬ 
que  sit,  exercitatio  vehemens,  ea  imprimis  qua 
pulmo  diu  agitatur,  ut  ciim  intenditur  vox  in  lo¬ 
quendo,  aut  canendo. 

DE  RATIONE  MEDENDI. 

Omnibus  remediis  praestat  sanguinis  detractio, 
cum  universa,  tum  localis.  Priore  ratione  uti 
oportet  quam  primum  fieri  potest,  et,  si  intra 
diem  tertiam  vel  quartam  post  morbum  obortum 
adhibeatur,  majorem  utilitatem  secum  feret :  sed, 
quamvis  diu  morbus  invaluerit,  si  signa,  quae  in¬ 
flammationem  vehementem  indicant,  adsint,  mi¬ 
nime  praetermittenda  est ;  nec  etiam  si  sanguis 
sponte  profluxerit,  aut  quaequam  exinanitio  inci¬ 
derit,  nisi  eorum  alterutrum  fuerit  praeter  mo¬ 
dum,  et  morbum  multum  minuisse  visum  fue¬ 
rit. 

Quantum  sanguinis  detrahi  oportet  non  aliter 
judicari  potest,  quam  animadversis  iis,  quae  de¬ 
tractio  effecerit ;  ab  ea  autem  effici  expedit  vel 
incommodorum  morbi,  (praesertim  duritiae  pul¬ 
sus),  levationem,  vel  syncopen. 

Parum  refert  qua  de  parte  corporis  accersatur 
sanguis,  modo  satis  eliciatur ;  cum  autem  consen¬ 
taneum  est  venae  incisionem,  eo  magis  profutu¬ 
ram  esse,  quo  propius  a  sede  doloris  fiat,  petatur 
sanguis,  si  commode  fieri  possit,  a  vena  jugulari, 
quaeque  in  thoracem  sanguinem  suum  effundit. 

Prima  sanguinis  emissio,  quamvis  pro  tempore 
morbum  sedaverit,  plerumque  adeo  non  devincit, 
ut  aeque,  vel  etiam  magis  violenter,  postea  redeat ; 
nec,  ut  fere  res  se  habet,  ejus  signa  omnino  dis¬ 
cedunt  dum  eidem  rationi  insistatur,  multo 
sanguinis  singula  vice  detracto  :  hoc  modo  phleg- 
mona  oppugnandum  est,  quotiescunque  et  quam 
primum  aegrum  denuo  urserit.  Cavendum  ta¬ 
men  ne  aeger  adeo  debiletetur,  ut  serum  effunda¬ 
tur  aut  in  substantiam  pulmonis  aut  in  thoracis 
cavum ;  nec  sanguinem  emitti  conducit  cum  vi¬ 
deatur  futurum  esse  ut  suppuratione  morbus  con¬ 
cludatur.  Hujus  contra  remedii  usum  commen¬ 
dare  solet,  quod  sanguini  detracto  pellicula  alba 

insideat,  huic  autem  phlegmonae  indicio  ab  aliis 
sejuncto  modica  adhibenda  est  fides. 

Perquam  utilis  est  detractio  sanguinis  a  tho¬ 
race  ab  hirudinibus  aut  cucurbitulis  effecta,  et 
multum  adjuvat  eam  quae  universa  est ;  praeci¬ 
pue  quoque  commoda  est  ea,  cum  infirmitas  viri¬ 
um  hanc  non  permittat.  In  infantibus  prior  ra¬ 
tio  minuendi  sanguinis  tura  universos,  tum  sinr 
gulos  effectus  edit. 

Semper  institui  oportet  diaetam  eam,  quae 
phlegmonae  adversetur,  quaeque  ideo  remediis 
jam  dictis  auxilio  sit.  Cibus  parce  concedatur, 
vel  potius,  per  primos  morbi  dies  ab  eo  omnino  in¬ 
terdicatur  ;  nec  alius  sit  quam  fruges  eae,  quae 
facillime  concoquuntur. 

Potus  sit  blandus,  tenuis,  moderate  tepidus,  et 
cum  acido  vegetabili  commistus  ;  large  bibatur, 
ita  tamen  ut  non  onerent  ventriculum. 

Nitras  potassae  et  alii  sales  neutrales  saepe 
multum  prosunt,  ni  moveant  tussim,  quae  et  ae¬ 
grum  vexaret  et  phlegmonam  promoveret. 

Irritatio,  quam  calor  gignit,  semper  evitanda 
est ;  quamobrem  aegroto  mandetur  ne  in  lecto 
cubet,  si  ab  eo  exclusionem  facile  pati  possit ;  sin 
minus,  perpaucis  stragulis  injectis,  jaceat.  Cubi¬ 
culi  temperies  ne  excedat  sexagesimum  caloris 
gradum  a  tbermometro  Farrenheitiano  indica- 

G 

tum. 

Remedia  catbartica  utilia  sunt,  sed  magis  ad  se¬ 
dandam  irritationem  retentione  excrementorum 
factam,  quam  ad  sanguinem  minuendum  ;  quare 
alvum  potius  leniter  laxare,  quam  purgare  opor¬ 
tet. 

i 

i 

Nocent  medicamenta  vomitoria  cum  eam  vim 
habent,  ut  vomitum  ipsum  provocent,  nisi  in 
pneumonia  symptomatica  a  vermibus  aut  bile  pro- 

fecta,  in  qua  multum  adjumenti  conferunt ;  sed 
adhibita,  ut  merae  nauseae  causae  sint,  sub  morbi 
finem  aegroto  proderunt ;  certe  expect orationem 
optime  solicitant. 

Quibusdam  medicis  in  proposito  fuit  sudorem 
ciere,  eo  quod  compertum  est  resolutionem  saepe 
sequi  sudorem  sponte  factum  ;  illum  tamen,  qui 
arte  elaborari  possit,  raro  ex  usu  esse  experientia 
docuit. 

Herba  Digitalis  in  hujus  morbi  curatione  salu¬ 
taris  judicata  est,  quia  vim  sanguinis  per  arterias 
fluentis  cohibere  potest ;  qua  igitur  adhibita  pu¬ 
tarunt  nonnulli  detractionem  sanguinis  minus  ne¬ 
cessariam  fore.  Quod  si  verum  esset,  plurimi 
certe  habendum  sit  id  medicamentum,  cum  vi¬ 
ribus  aegroti  parcere  expediat ;  sed  quae  ejus¬ 
modi  ratiocinatione  collegerunt  quidam,  experi¬ 
mentis  respondere  non  videntur. 

Remedia,  quae  emolliendi  vim  habent,  multum 

ad  id  valent,  ut  a  faucibus  et  ventriculo  irritatio¬ 
nem  arceant. 

**  \ 

Et  dolorem  minuit  et  expectorationem  promo¬ 
vet  Opium,  a  quo  tamen  abstinendum  est  saevien¬ 
te  phlegmona,  ne  excitatione  sua  eam  augeat ;  fe¬ 
bre  autem,  dyspnoea  et  tusse  solutis,  aegroto  ni¬ 
mis  adhuc  vigilanti,  haud  leve  commodum  praebe¬ 
bit. 

Cum,  quod  expectoratur,  viscidum  et  tenax  est, 
inhaletur  vapor  aquae,  ej  usque  mistae  (ut  quibus¬ 
dam  placet),  cum  herbis,  et  (quod  imprimis  lau¬ 
datur),  aceto.  Cum  pulsus  detractione  sanguinis 
mollior  factus  fuerit,  ex  utilissimis  sunt  emplas¬ 
tra  e  lytta  confecta  quae  ampla  parti  dolore  affec¬ 
tae  quam  proxime  apponatur,  eaque  pars,  ut  con¬ 
tinuo  seri  fluxui  aliquandiu  consulatur,  postea  in¬ 
ungatur,  unguento  sabinae  vel  lyttae,  vel  quod 
praestat,  emplastra  lyttaealia,  alio  remoto,  sana- 
toque,  ei  applicentur. 

Si  alia  quadam  solutione  morbus  concludatur, 
nullus  fere  locus  est  medici  operae.  Si  res  eo  eva¬ 
dat  ut  effusio  in  pulmonem,  vel  gangraena  fiat, 

mors  certo  expectanda  est. 

*  •  -  ♦  ,  . 

Si  abscessus  in  pulmonem  dirumpatur,  nec  ae¬ 
ger  statim  suffocatur,  purulenta  expectoratio  et 
febris  hectica  inde  oriuntur,  quibus  gradatim  vitae 
effluit,  nec  quicunquam  aliud  medicus  praestare  po¬ 
test,  quam  molestiores  morbi  res  delenire,  nam  vi¬ 
res  naturae  tantum  potest  e  tanto  periculo  sanitatem 
et  salutem  reducere :  nec  minus  est  de  vita  despe¬ 
randum,  abscessu  in  thoracis  cavum  dirupto,  sed, 
si  externe  tumeat,  persecari  potest. 

Cum  aeger  valde  debilitatus  fuerit  periculum 
aliquando  est  ne  suffocetur  excretione  muci,  quod, 
in  pulmone  collectum,  egeri  nequit  ;  cui  rerum 
conditioni  inserviunt  expectorandae  stimulantes 
ut  scillae,  ammoniacum,  ammonia,  etiam  emplas¬ 
tra  vesicatoria  adsunt ;  aliquando  etiam  vinum. 

sed  exacto  judicio,  et  summa  cautione  adhibi¬ 
tum. 


Protuli  jam,  ut  credo,  praecipuas  res,  quae  per¬ 
tinent  tum  ad  naturam  ipsam  morbi,  quem  milii 
illustrandum  suscepi,  tum  ad  rationem  ejus  me¬ 
dendi,  nec  ea,  quae  disputari,  longe  a  vero  abso¬ 
na  esse  anxius  spero. 

Opiniones,  quas  exposui,  nullas  confirmare  au¬ 
sus  sum  mea  solius  experientia,  quae  quum  tenuis 
necesse  sit,  nemini  non  patebit.  Plurima  tamen 

eorum,  quae  tractavi,  vel  e  libris,  vel  e  lectionibus 

'  % 

in  hac  Academia  nostra  habitis  collecta,  mihi 
etiam,  Pneumonia  laborantes  visitandi,  ad  amus¬ 
sim  exigere  contigit. 


FINIS. 


